rejauldu/bengali-wikipedia huggingface dataset:
প্যাটসি ক্লাইন () (৮ সেপ্টেম্বর, ১৯৩২-৫ মার্চ, ১৯৬৩) ছিলেন একজন মার্কিন কান্ট্রি সঙ্গীতশিল্পী যে ১৯৬০ এর দিকে কান্ট্রি সঙ্গীতের ক্ষেত্রে ব্যাপক সাফল্য লাভ করে। ১৯৬৩ সালে মাত্র ৩০ বছর বয়সে বিমান দুর্ঘটনায় তার মৃত্যু হয়। প্যাটসি ক্লাইনকে বিশ শতকের অন্যতম প্রভাবশালী এবং সফল নারী কণ্ঠশিল্পী হিসেবে বিবেচনা করা হয়। সমৃদ্ধ কন্ঠস্বর এবং আবেগতাড়িত প্রকাশভঙ্গির জন্যে তিনি সুপরিচিত ছিলেন। এ কারণে কান্ট্রি সঙ্গীতের ক্ষেত্রে তাকে অনেক শিল্পীই অনুসরণ করে। তাকে নিয়ে অনেক বই, চলচ্চিত্র, নিবন্ধ এবং নাটক রচনা করা হয়েছে।  তার জনপ্রিয় গানের মধ্যে রয়েছে “ওয়েকিং আফটার মিডনাইট”, “আই ফল টু পিসেস”, "শি হ্যাস গট ইউ”, “ক্রেজি”, “সুইট ড্রিমস্‌”। মরণোত্তরকালে তার প্রায় ৪৬ মিলিয়ন অ্যালবাম বিশ্বব্যাপী বিক্রয় হয়েছে এবং তিনি অগণিত সম্মানজনক পুরস্কারে ভূষিত হয়েছেন যা তাকে জন ক্যাশ, এলভিস প্রেসলির মত কিংবদন্তিতুল্য করেছে। প্যাটসি ক্লাইনের মৃত্যুর দশ বছর পর তাকে কান্ট্রি মিউজিক হল অফ ফেইমে অধিষ্ঠিত করা হয়; তিনিই প্রথম একক নারী সঙ্গীতশিল্পী যিনি এ বিরল সম্মানে সম্মানিত হন।  ২০০২ সালে কান্ট্রি সঙ্গীতের শিল্পী এবং শ্রোতাদের এক জরিপে প্যাটসি ক্লাইন সিএমটি টেলিভিশনের একটি বিশেষ অনুষ্ঠান “কান্ট্রি সঙ্গীতের ৪০ জন সেরা নারী শিল্পী”-তে প্রথম স্থান লাভ করেন। এছাড়া ১৯৯৯ সালে “রক এন্ড রোল সঙ্গীতের সেরা ১০০”-তে তিনি ১১তম স্থান লাভ করেন।   বহিঃসংযোগ   প্যাটসি ক্লাইন, ওপেন ডাইরেক্টরি প্রজেক্ট থেকে  কান্ট্রি মিউজিক হল অফ ফেইম-এ প্যাটসি ক্লাইন  প্যাটসি ক্লাইন জাদুঘর   PAtsyCline.us  প্যাটসি ক্লাইনের গান, "লাইফ ইজ রেইলওয়ে টু হেভেন", ইউটিউব থেকে  বিষয়শ্রেণী:মার্কিন সঙ্গীতশিল্পী বিষয়শ্রেণী:১৯৩২-এ জন্ম বিষয়শ্রেণী:১৯৬৩-এ মৃত্যু বিষয়শ্রেণী:কান্ট্রি সঙ্গীত শিল্পী বিষয়শ্রেণী:গ্র্যামি আজীবন সম্মাননা পুরস্কার প্রাপক বিষয়শ্রেণী:মার্কিন পপ গায়িকা বিষয়শ্রেণী:মার্কিন গায়িকা-গীতিকার বিষয়শ্রেণী:মার্কিন পপ সঙ্গীতশিল্পী বিষয়শ্রেণী:মার্কিন কান্ট্রি গায়িকা বিষয়শ্রেণী:ডেকা রেকর্ডসের শিল্পী বিষয়শ্রেণী:২০শ শতাব্দীর মার্কিন সুরকার বিষয়শ্রেণী:২০শ শতাব্দীর মার্কিন সঙ্গীতশিল্পী বিষয়শ্রেণী:২০শ শতাব্দীর মার্কিন গায়িকা বিষয়শ্রেণী:২০শ শতাব্দীর মার্কিন সঙ্গীতশিল্পী-গীতিকার
তোকুমা সুজুকি (, ; জন্ম: ১২ মার্চ ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।  প্রারম্ভিক জীবন তোকুমা সুজুকি ১৯৯৭ সালের ১২ই মার্চ তারিখে জাপানের তোচিগি প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ              বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সেরেসো ওসাকার খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
ইকরাম আলী খিল (; জন্ম ২৯ সেপ্টেম্বর ২০০০) একজন আফগান ক্রিকেটার। ২০১৯ সালের মার্চে আফগানিস্তান জাতীয় ক্রিকেট দলের হয়ে তার আন্তর্জাতিক অভিষেক ঘটে।   আন্তর্জাতিক ক্যারিয়ার  ২০১৮ সালের ডিসেম্বরে এশিয়ান ক্রিকেট কাউন্সিল এমার্জিং টিম এশিয়া কাপে খেলার জন্য আফগানিস্তানের অনূর্ধ্ব-২৩টি দলে ডাক পান। ফেব্রুয়ারি ২০১৯-এ আয়ারল্যান্ডের বিরুদ্ধে ভারতে অনুষ্ঠিত টেস্ট ও একদিনের আন্তর্জাতিক সিরিজ খেলার জন্য ডাক পান। ২ মার্চ ২০১৯ তারিখে আয়ারল্যান্ডের বিপক্ষে তার একদিনের আন্তর্জাতিক ক্রিকেটে এবং  ১৫ মার্চ ২১০৯-এ টেস্ট অভিষেক ঘটে। ৬ জুন, ২০১৯-এ তিনি ২০১৯ ক্রিকেট বিশ্বকাপে খেলার জন্য আফগানিস্তানের দলে ডাক পান। হাঁটুতে আঘাত পাওয়ার কারণে মোহাম্মাদ শেহজাদ বিশ্বকাপ দল থেকে বাদ পরায়, তিনি তার স্থলাভিষিক্ত হন।   তথ্যসূত্র    বহিঃসংযোগ   বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১৯ ক্রিকেট বিশ্বকাপের ক্রিকেটার বিষয়শ্রেণী:আফগান ক্রিকেটার বিষয়শ্রেণী:আফগানিস্তানের টেস্ট ক্রিকেটার বিষয়শ্রেণী:আফগানিস্তানের একদিনের আন্তর্জাতিক ক্রিকেটার বিষয়শ্রেণী:কাবুল থেকে আগত ক্রিকেটার বিষয়শ্রেণী:বন্দ-ই-আমির রিজিওনের ক্রিকেটার বিষয়শ্রেণী:পাকতিয়া প্যান্থার্সের ক্রিকেটার বিষয়শ্রেণী:বন্দ-ই-আমির ড্রাগন্সের ক্রিকেটার বিষয়শ্রেণী:স্পিন ঘর টাইগার্সের ক্রিকেটার বিষয়শ্রেণী:২০২৩ ক্রিকেট বিশ্বকাপের ক্রিকেটার
জন গ্যালসওয়ার্দি ওএম (; ১৪ আগস্ট ১৮৬৭ – ৩১ জানুয়ারি ১৯৩৩) হলেন একজন ইংরেজ ঔপন্যাসিক এবং নাট্যকার। তিনি সমষ্টিগতভাবে তার উপন্যাস-ত্রয়ী দ্য ফরসাইট সাগা এবং এর ধারাবাহিক দুটি এ মডার্ন কমেডি এবং এন্ড অফ দ্য চ্যাপ্টার-এর জন্য সর্বাধিক পরিচিত। তিনি ১৯৩২ সালে সাহিত্যে নোবেল পুরস্কার লাভ করেন।   জন্ম ও পারিবারিক পরিচিতি  জন গ্যালসওয়ার্দি ১৮৬৭ সালের ১৪ আগস্ট সারের কিংস্টন ভ্যালে তাদের পারিবারিক বাড়ি "পার্কফিল্ড" (বর্তমানে "গ্যালসওয়ার্দি হাউস" নামে পরিচিত)-এCherry and Pevsner, p. 321 জন্মগ্রহণ করেন। তিনি ছিলেন জন গ্যালসওয়ার্দি (১৮১৭-১৯০৪) এবং তার স্ত্রী ব্ল্যাঞ্চ বেইলি নে বার্টলেট (১৮৩৭-১৯১৫)-এর চার সন্তানের মধ্যে দ্বিতীয় এবং বড় ছেলে।Harvey, Geoffrey "Galsworthy, John (1867–1933)", Oxford Dictionary of National Biography, Oxford University Press, 2004  জন সিনিয়র ছিলেন লন্ডনের একজন আইনজীবী, যার বিশেষ প্রসার ছিলো এবং সেইসাথে তার পিতা - যিনি নিজেও 'জন' নামেই পরিচিত ছিলেন এবং ডেভনশায়ারের কৃষক পরিবার থেকে আগত, হতে উত্তরাধিকার সূত্রে প্রাপ্ত যথেষ্ট সম্পদের মালিক ছিলেন। পরবর্তীতে লন্ডনে যাওয়ার আগে এবং সম্পত্তিতে লাভজনক বিনিয়োগ করার আগে প্লাইমাউথের একজন জাহাজ চ্যান্ডলার হিসাবেও তিনি সম্পদে সমৃদ্ধ হন।Dupré, pp. 13–14   আরও দেখুন   সাহিত্যে নোবেল বিজয়ীদের তালিকা।   টীকা, তথ্যসূত্র এবং উত্স্য   টীকা    তথ্যসূত্র    উত্স্য                                                   বহিঃসংযোগ   Digital editions          The Forsyte Chronicles      Plays by John Galsworthy on Great War Theatre    List of Works  জীবনী  John Galsworthy at Oxford Dictionary of National Biography  Interview with Galsworthy biographer Jeffrey Reznick on "New Books in History".  John Galsworthy letters . Available online through Lehigh University's I Remain: A Digital Archive of Letters, Manuscripts, and Ephemera .    রচনাবলী  The Papers of John Galsworthy at Dartmouth College Library  বিষয়শ্রেণী:১৮৬৭-এ জন্ম বিষয়শ্রেণী:১৯৩৩-এ মৃত্যু বিষয়শ্রেণী:নোবেল বিজয়ী সাহিত্যিক
তালিকু ছিলেন চাগতাই খানাতের (১৩০৮-১৩০৯) খান। তিনি ছিলেন কাদাকছি এবং রাজকন্যা কেরমানের পুুুত্র এবং বুুুুরির পৌত্র।  কুনছেকের মৃত্যুর পরে, তালিকু ক্ষমতা দখল করেন এবং খান হন। একজন মুসলমান হিসাবে তিনি তার প্রজাদের নিজের ধর্মে রূপান্তর করার চেষ্টা করেছিলেন; এই পদক্ষেপটি জনপ্রিয় হয় নি। তিনি দু'আর বংশধর নয় বলে ক্ষোভের সৃষ্টি হয় এবং তাঁর শাসনের বিরুদ্ধে বিদ্রোহ ঘটিয়েছিল। তার শত্রুরা দুয়ার পুত্র কেবেককে খান হওয়ার জন্য বেছে নিয়েছিল, এবং ১৩০৯ সালে যুদ্ধে তালিকুকে পরাজিত করেছিল। তার সমর্থকরা কেবেকের বাহিনীতে যোগ দিয়েছিল এবং একই বছর কাইদুর পুত্রদের পরাজিত করতে সহায়ক ভূমিকা পালন করেছিল।   তথ্যসূত্র   বিষয়শ্রেণী:১৩০৯-এ মৃত্যু বিষয়শ্রেণী:১৪শ শতাব্দীর এশিয়ার রাজশাসক বিষয়শ্রেণী:মঙ্গোল সাম্রাজ্যের মুসলিম বিষয়শ্রেণী:ইসলামে ধর্মান্তরিত বিষয়শ্রেণী:চাগতাই খান বিষয়শ্রেণী:জন্মের সাল অজানা
ফাল্গুনী ডোর এন্ড ফাণিচার্স নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  Speedy, promotional.--যুদ্ধমন্ত্রী আলাপ ০৫:৪৬, ৩০ ডিসেম্বর ২০১৪ (ইউটিসি)   – (অপসারণের প্রস্তাবনা দেখুনলগ দেখুন) () বিজ্ঞাপন  – তানভির (আলাপ) ২১:৪৮, ২৯ ডিসেম্বর ২০১৪ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
থাম্ব|IELTS logo আইইএলটিএস () বা International English Language Testing System হচ্ছে ইংরেজি ভাষার দক্ষতা যাচাইয়ের জন্য আন্তর্জাতিকভাবে স্বীকৃত একটি পরীক্ষা। যাদের মাতৃভাষা ইংরেজি না এই পরীক্ষা মূলত তাদের জন্য। ব্রিটিশ কাউন্সিল, আইডিপিঃ আইইএলটিএস অস্ট্রেলিয়া ও কেমব্রিজ ইংলিশ ল্যাঙ্গুয়েজ অ্যাসেসমেন্ট কর্তৃক যৌথভাবে এটি পরিচালিত হয় এবং এটি ১৯৮৯ সালে প্রতিষ্ঠিত হয়। প্রধানত যুক্তরাজ্য ও অস্ট্রেলিয়ায় উচ্চশিক্ষার জন্য আইইএলটিএস অপরিহার্য ছিল। কিন্তু সাম্প্রতিক সময়ে উত্তর আমেরিকা অর্থাৎ যুক্তরাষ্ট্র ও কানাডার বিশ্ববিদ্যালয়গুলোও এ পরীক্ষার স্কোর গ্রহণ করছে এবং ইউরোপের বেশির ভাগ দেশের বিশ্ববিদ্যালয়গুলো আইইএলটিএস গ্রহণ করে থাকে। এই পরীক্ষায় সবাই অংশ নিতে পারেন, কোনো শিক্ষাগত যোগ্যতার প্রয়োজন হয় না। এখানে বয়সেরও কোনো বাধ্যবাধকতা নেই। বাংলাদেশে আইইএলটিএস পরীক্ষা পরিচালনাকারী অন্যতম প্রতিষ্ঠান ব্রিটিশ কাউন্সিল।   পরীক্ষাপদ্ধতি  আইইএলটিএস পরীক্ষা দেয়া যায় দুই ধরনের মডিউলে: একাডেমিক ও জেনারেল ট্রেনিং। স্নাতক, স্নাতকোত্তর অথবা পিএইচডি পর্যায়ে পড়াশোনার জন্য পরীক্ষা দিতে হয় একাডেমিক মডিউলে। যদি কোনো শিক্ষার্থী কারিগরি বিষয় বা প্রশিক্ষণে ভর্তি হতে চান, তবে তাকে জেনারেল ট্রেনিং মডিউলে পরীক্ষা দিতে হয়। এ ছাড়া যারা ইমিগ্রেশনের জন্য যেতে চান, তাদেরকেও জেনারেল ট্রেনিং মডিউলে পরীক্ষা দিতে হয়। আইইএলটিএস পরীক্ষায় দুই ধরনের মডিউলেই শ্রবণ (শোনা), পাঠন (পাঠ করা), লিখন ও কথন (কথা বলা) এই চারটি অংশ থাকে।   শ্রবণ  এ অংশে কথোপকথন শুনে বোঝার ক্ষমতা যাচাই করা হয়। সিডি থেকে কথোপকথন শুনে এ অংশে প্রশ্নের উত্তর করতে হয় পরীক্ষার্থীদের। ৪০টি প্রশ্ন থাকে। ৩০ মিনিটে চারটি অংশে এ পরীক্ষা নেওয়া হয়। একটি বিষয় কেবল একবারই বাজিয়ে শোনানো হয়।   লিখন  ইংরেজি লেখার দক্ষতা যাচাই করা হয় এ অংশে। এখানে ১ ঘণ্টায় দুটি প্রশ্নের উত্তর লিখতে হবে। দ্বিতীয় প্রশ্নটিতে প্রথম প্রশ্নের চেয়ে বেশি নম্বর থাকে।   পঠন  পরীক্ষার্থীদের এ অংশে ১ ঘণ্টায় তিনটি অনুচ্ছেদ থেকে মোট ৪০টি প্রশ্নের উত্তর দিতে হয়। এখানে বিভিন্ন জার্নাল, বই, সংবাদপত্র, ম্যাগাজিন থেকে কিছু অংশ তুলে দেওয়া হয়ে থাকে। সেখান থেকেই বাক্য পূরণ, সংক্ষিপ্ত উত্তর, সঠিক উত্তর খুঁজে বের করা ইত্যাদি থাকে।   কথন  এখানে পরীক্ষার্থীদের মোটামুটি ১১ থেকে ১৪ মিনিটের পরীক্ষা দিতে হয়। প্রথম অংশে পরীক্ষার্থীকে কিছু সাধারণ প্রশ্ন করা হয়, যেমন: পরিবার, পড়াশোনা, কাজ, শখ ইত্যাদি। দ্বিতীয় অংশে একটি নির্দিষ্ট বিষয়ে দুই মিনিট টানা কথা বলতে হয়। এর আগে প্রস্তুতির জন্য এক মিনিট সময় দেওয়া হয়। তৃতীয় অংশে থাকে কোনো নির্দিষ্ট বিষয়ে পরীক্ষকের সঙ্গে চার-পাঁচ মিনিটের কথোপকথন।   স্কোরিং  ১ থেকে ৯-এর স্কেলে আইইএলটিএসের স্কোরিং করা হয়। চারটি অংশে আলাদাভাবে প্রাপ্ত স্কোর যোগ করে গড় করে চূড়ান্ত স্কোর দেওয়া হয়। এ পরীক্ষায় পাস বা ফেল হওয়ার কোনো বিষয় নেই। আইইএলটিএস স্কোরের মেয়াদ থাকে ২ বছর।   তথ্যসূত্র   বিষয়শ্রেণী:ব্রিটিশ কাউন্সিল বিষয়শ্রেণী:১৯৮০-এর প্রবর্তন বিষয়শ্রেণী:ইংরেজি ভাষার প্রমিত অভীক্ষা বিষয়শ্রেণী:ইংরেজি ভাষা শিক্ষা
বীরবাসিন্দা ইউনিয়ন বাংলাদেশের টাঙ্গাইল জেলার অন্তর্গত কালিহাতী উপজেলার একটি ইউনিয়ন।   ভৌগোলিক উপাত্ত  বীরবাসিন্দা ইউনিয়নের মোট আয়তন ৩৯৪৭ একর।ঘরবাড়ির সংখ্যা ৪৬৩০ টি।   জনসংখ্যার উপাত্ত  বাংলাদেশের ২০১১ সালের আদমশুমারী অনুযায়ী বীরবাসিন্দা ইউনিয়নের মোট জনসংখ্যা ১৮৬৩৭ জন।এদের মধ্যে ৮৮১৪ জন পুরূষ এবং ৯৮২৩ জন মহিলা। প্রতি ব:কি: এ ১১৬৭ জন লোক বাস করে।   ইতিহাস    শিক্ষা  ১। রাজাফৈর উচ্চ বিদ্যালয়:-  বীরবাসিন্দা ইউনিয়নের প্রান কেন্দ্রে রয়েছে রাজাফৈর উচ্চ বিদ্যালয় যা ১৯০৮ সালে প্রতিষ্ঠিত।  ইউনিয়নের প্রান কেন্দ্রে হওয়ায় এখানে একটা সময় বীরবাসিন্দা ইউনিয়নের অন্তর্ভুক্ত সব এলাকার ছেলে মেয়ে এই স্কুলে পড়তে আসতো।  পুলিশ, সেনাবাহিনী, নৌবাহিনী,  ইঞ্জিনিয়ার, শিক্ষক, ডক্টর সহ বাংলাদেশে আমলা যগতে যত প্রকার কর্মক্ষেত্র আসে সব যায়গায় এই স্কুলের শিক্ষার্থীরা কর্মরত রয়েছে।   অর্থনীতি    উল্লেখযোগ্য ব্যকয় এই স্কুলের ছাত্ররা কর্মরত রয়েছে।    িবিধ    আরও দেখুন  ঢাকা বিভাগ কালিহাতী উপজেলা   তথ্যসূত্র    বহিঃসংযোগ  বীরবাসিন্দা ইউনিয়ন  বিষয়শ্রেণী:কালিহাতী উপজেলার ইউনিয়ন বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান
অ্যালেক্স হেনিং একজন ভিজ্যুয়াল ইফেক্ট সুপারভাইজার।  ২৪ জানুয়ারী, ২০১২-এ, তিনি ৮৪ তম একাডেমি পুরস্কারে সেরা ভিজ্যুয়াল ইফেক্ট বিভাগে হুগো চলচ্চিত্রের জন্য অস্কার পেয়েছেন। তার জয় বেন গ্রসম্যান, রবার্ট লেগাটো এবং জস উইলিয়ামসের সাথে ভাগ করা হয়েছিল।    তথ্যসূত্র    বহিঃসংযোগ      বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:শ্রেষ্ঠ চাক্ষুষ প্রভাব বিভাগে একাডেমি পুরস্কার বিজয়ী বিষয়শ্রেণী:জীবিত ব্যক্তি
চট্টগ্রাম-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৮৩নং আসন।  সীমানা চট্টগ্রাম-৬ আসনটি চট্টগ্রাম জেলার রাউজান উপজেলা নিয়ে গঠিত।  নির্বাচিত সাংসদ নির্বাচন  সংসদ সদস্য  দল ১৯৭৩ মোহাম্মদ খালেদ বাংলাদেশ আওয়ামী লীগ ১৯৭৯এ এম জহিরুদ্দিন খান বাংলাদেশ জাতীয়তাবাদী দল ১৯৮৬ সালাউদ্দিন কাদের চৌধুরী জাতীয় পার্টি ১৯৮৮ জিয়া উদ্দীন আহমেদ বাবলু জাতীয় পার্টি ১৯৯১ সালাউদ্দিন কাদের চৌধুরী ন্যাশনাল ডেমোক্রেটিক পার্টি ফেব্রুয়ারি ১৯৯৬ গোলাম আকবর খোন্দকার বাংলাদেশ জাতীয়তাবাদী দল জুন ১৯৯৬গিয়াস উদ্দিন কাদের চৌধুরী বাংলাদেশ জাতীয়তাবাদী দল ২০০১ এ. বি. এম. ফজলে করিম চৌধুরী বাংলাদেশ আওয়ামী লীগ ২০০৮ এ. বি. এম. ফজলে করিম চৌধুরী বাংলাদেশ আওয়ামী লীগ ২০১৪ এ. বি. এম. ফজলে করিম চৌধুরী বাংলাদেশ আওয়ামী লীগ ২০১৮ এ. বি. এম. ফজলে করিম চৌধুরী বাংলাদেশ আওয়ামী লীগ২০২৪এ. বি. এম. ফজলে করিম চৌধুরীবাংলাদেশ আওয়ামী লীগ অপসারিত   নির্বাচন    ২০১০-এর দশকে নির্বাচন  বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে এ. বি. এম. ফজলে করিম চৌধুরী বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে চট্টগ্রাম-৬  বিষয়শ্রেণী:চট্টগ্রাম জেলার জাতীয় সংসদীয় আসন
আশিস মার্জিত হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত।পশ্চিমবঙ্গে দুর্দিনে কংগ্রেস, ঘর গোছাচ্ছে তৃণমূল তিনি ২০১১ সাল থেকে পশ্চিমবঙ্গ বিধানসভায় খড়গ্রাম বিধানসভা কেন্দ্রের বিধায়ক হিসেবে দায়িত্ব পালন করছেন।List of Winners in West Bengal 2011List of Winners in West Bengal 2016   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
বিশ্বজিৎ দৈমারী (জন্ম ৪ ফেব্রুয়ারি ১৯৭১) হলেন ভারতীয় জনতা পার্টির একজন ভারতীয় রাজনীতিবিদ যিনি ২০২১ সাল থেকে আসাম বিধানসভার স্পিকার হিসেবে দায়িত্ব পালন করছেন। তিনি ২০২১ সাল থেকে আসাম বিধানসভার পানেরি আসনের প্রতিনিধিত্ব করছেন। তিনি ২০২১ থেকে ২০২১ সাল পর্যন্ত ভারতীয় জনতা পার্টির সদস্য এবং ২০০৮ থেকে ২০২০ সাল পর্যন্ত বোডোল্যান্ড পিপলস ফ্রন্টের সদস্য হিসাবে রাজ্যসভার সদস্য ছিলেন। তিনি ২০০১ থেকে ২০০৬ সাল পর্যন্ত আসাম বিধানসভার সদস্য হিসাবে প্রথম নির্বাচিত হন তিনি ২০১৪ থেকে ২০২০ সাল পর্যন্ত বোড়োল্যান্ড পিপলস ফ্রন্টের সদস্য হিসাবে এবং ২০২১ সাল থেকে দ্বিতীয় মেয়াদের জন্য নির্বাচিত হন। ২০২০ সালের নভেম্বরে, বোডোল্যান্ড টেরিটোরিয়াল কাউন্সিল নির্বাচনের আগে ভারতীয় জনতা পার্টিতে যোগ দেওয়ার জন্য দাইমারি বিপিএফ ছেড়েছিলেন।   ব্যক্তিগত জীবন  দৈমারীর জন্ম আসামের বাক্সা জেলার সুয়াগপুরে সুরেন্দ্র ডাইমারি এবং ফেদাব ডাইমারির ঘরে। তিনি কোকরাঝাড় কলেজ থেকে উচ্চ মাধ্যমিক শিক্ষা সম্পন্ন করেন। তিনি মিনা ব্রহ্মা দৈমারীকে ৪ ডিসেম্বর ১৯৯৯ সালে বিয়ে করেন।   পদে অধিষ্ঠিত ছিলেন  দৈমারী কর্তৃক অধিষ্ঠিত রাজনৈতিক পদ:   ২০০১-২০০৬ – আসাম বিধানসভার সদস্য  ২০০৬-২০০৮ - চেয়ারম্যান, আসাম এপেক্স উইভারস অ্যান্ড আর্টিসান কো-অপারেটিভ ফেডারেশন লিমিটেড, আসাম সরকার  এপ্রিল ২০০৮ থেকে নভেম্বর ২০২১ – রাজ্যসভায় নির্বাচিত  সেপ্টেম্বর ২০১০ – সদস্য, অধস্তন আইন সংক্রান্ত কমিটি  মে ২০০৮ থেকে মে ২০০৯ - সদস্য, পরিবহন, পর্যটন এবং সংস্কৃতি বিষয়ক কমিটি  মে ২০০৮ থেকে মে ২০০৯ - সদস্য, রেল মন্ত্রকের পরামর্শক কমিটি  আগাস্ট ২০০৯ থেকে এখন পর্যন্ত – সদস্য, রেল মন্ত্রকের পরামর্শক কমিটি  আগাস্ট ২০০৯ থেকে এখন পর্যন্ত – সদস্য, রাসায়নিক ও সার সংক্রান্ত কমিটি।  ২০২১-বর্তমান - আসাম বিধানসভার সদস্য  ২০২১-বর্তমান - আসাম বিধানসভার স্পিকার   তথ্যসূত্র   বিষয়শ্রেণী:আসাম বিধানসভার সদস্য ২০০১-২০০৬ বিষয়শ্রেণী:আসাম বিধানসভার সদস্য ২০২১-২০২৬ বিষয়শ্রেণী:আসামের ভারতীয় জনতা পার্টির রাজনীতিবিদ বিষয়শ্রেণী:বড়োল্যান্ড পিপলস ফ্রন্টের রাজনীতিবিদ বিষয়শ্রেণী:আসাম বিধানসভার স্পিকার বিষয়শ্রেণী:বাক্সা জেলার ব্যক্তি বিষয়শ্রেণী:আসামের রাজ্যসভা সদস্য বিষয়শ্রেণী:জীবিত ব্যক্তি বিষয়শ্রেণী:১৯৭১-এ জন্ম
ভারতের ওড়িশার রাজধানী ভুবনেশ্বর ২০০৯ সালের ২৭ জুন প্রথম গৌরব পদযাত্রার আয়োজন করে। তারপর থেকে গৌরবযাত্রা ২০১০ সালে এবং পুনরায় ২০১৮ সালে আয়োজিত হয়েছে। ভুবনেশ্বর, কটক এবং ওড়িশার অন্যান্য অঞ্চল থেকে শত শত মানুষ শহরে এলজিবিটিকিউ+ গৌরবযাত্রা উদযাপন করতে রাস্তায় নেমে আসে।   ইতিহাস   ২০০৯  ভুবনেশ্বরের প্রথম কুইয়ার গৌরবযাত্রা অনুষ্ঠিত হয় ২০০৯ সালের ২৭ জুন। এটি সখা, ইনস্টিটিউট ফর ডেভেলপমেন্ট প্রোগ্রামস অ্যান্ড রিসার্চ এবং সাথি যৌথভাবে আয়োজন করে। অনুষ্ঠানটিতে সম্প্রদায়ের সদস্য, সরকারি কর্মকর্তা এবং অলাভজনক সংস্থার প্রতিনিধিদের মূল বক্তব্য, একটি তথ্যচিত্র প্রদর্শন এবং পথনাটক পরিবেশনা অন্তর্ভুক্ত ছিল। গৌরবযাত্রাটি শেষ পর্যায়ে একটি জনসভা এবং মোমবাতি প্রজ্জ্বলনের মাধ্যমে সমাপ্ত হয়।   ২০১০  ২০১০ সালের ৩ জুলাই ভুবনেশ্বরে দ্বিতীয় রেইনবো গৌরবযাত্রা অনুষ্ঠিত হয়। । এর মধ্যে একটি সংহতি অনুষ্ঠান এবং মোমবাতি প্রজ্জ্বলন অন্তর্ভুক্ত ছিল। এটি এলজিবিটিআই এবং এইচআইভি সম্পর্কিত বিষয়গুলো নিয়ে কাজ করা সম্প্রদায়ভিত্তিক সংস্থাগুলোর সমষ্টি স্যামপার্ক দ্বারা আয়োজিত হয়। ভ্রমণ ব্লগাররা এই অনুষ্ঠানটি সম্প্রচার করেন।   ২০১৮  ২০১৮ সালের ১ সেপ্টেম্বর তৃতীয়বারের মতো ভুবনেশ্বর শহরে একটি কুইয়ার গৌরবযাত্রা অনুষ্ঠিত হয়। ২০১৮ সালের ভুবনেশ্বর গৌরবযাত্রা তিনটি সংগঠন দ্বারা আয়োজিত হয় - এইচআইভি/এইডস সহায়তা কেন্দ্র ও এলজিবিটিকিউআই অধিকারের জন্য কাজ করা অলাভজনক সংস্থা সাথি, ওড়িশা সরকার দ্বারা সমর্থিত মীরা পারিদা পরিচালিত একটি আদিবাসী ট্রান্স সমষ্টি এবং ওড়িশার এলজিবিকিউ সম্প্রদায় দ্য পরিচয় সমষ্টি। গৌরবযাত্রার আয়োজকরা বলেন যে, ওড়িশার কুইয়ার সম্প্রদায়ের মধ্যে সম্প্রদায়ের মনোভাব ও দৃশ্যমানতা বৃদ্ধির জন্য একটি গৌরবযাত্রা অপরিহার্য, যেখানে ভুবনেশ্বরের মতো দ্বিতীয় স্তরের শহরগুলো এলজিবিটিকিউ+ সম্প্রদায় সম্পর্কে খুব বেশি সচেতনতা প্রদর্শন করেনি।  ২০১৮ সালের ভুবনেশ্বর গৌরবযাত্রা ভারতের শেষ গৌরবযাত্রা হিসেবেও গৌরব অর্জন করে। এতে "অপ্রাকৃতিক যৌনতাকে অপরাধী ঘোষণাকারী আইন" ৩৭৭ ধারার সংস্কারের দাবি জানানো হয় এবং এর কয়েকদিন পরে ২০১৮ সালের ৬ সেপ্টেম্বর ভারতের সর্বোচ্চ আদালতের ঐতিহাসিক রায়ে ৩৭৭ ধারা বাতিল করা হয়।   চিত্রশালা   ভুবনেশ্বর গৌরবযাত্রা ২০১৮   তথ্যসূত্র   বিষয়শ্রেণী:২০০৯-এ প্রতিষ্ঠিত পুনরাবৃত্ত ঘটনা বিষয়শ্রেণী:ভুবনেশ্বর বিষয়শ্রেণী:ভারতের গৌরবযাত্রা
প্রশাসন বলতে বোঝানো যেতে পারে:  সংগঠন বা সংস্থার পরিচালনা বা ব্যবস্থাপনা  ব্যবস্থাপনা, মানুষকে কোন নির্দিষ্ট লক্ষ্য অর্জনের দিকে পরিচালিত করার কাজ  প্রশাসন (সরকার), সরকারের বা সরকারের আভন্তরীন ব্যবস্থাপনা  প্রশাসনিক বিভাগ, সরকার পরিচালনার সুবিধার্থে রাষ্ট্রীয় ভূমির ভৌগোলিক বিভাজন  একাডেমিক প্রশাসন, প্রতিষ্ঠানের রক্ষণাবেক্ষণ ও তদারকির জন্য দায়ী একাডেমিক প্রতিষ্ঠানের একটি শাখা  কলা প্রশাসন, এমন একটি ক্ষেত্র যা কোনও শিল্প সংগঠনের চারপাশে ব্যবসায়ের কার্যক্রম পরিচালনা করে  ব্যবসায় প্রশাসন, ব্যবসায়িক ক্রিয়াকলাপের কার্য সম্পাদন বা পরিচালনা  ব্যবসায় প্রশাসনে স্নাতক, বাণিজ্য ও ব্যবসায় প্রশাসনে স্নাতক ডিগ্রি  প্রকৌশল প্রশাসন, প্রকৌশলের একটি শাখা  স্বাস্থ্য প্রশাসন, জনস্বাস্থ্য ব্যবস্থা, হাসপাতাল এবং হাসপাতালের নেটওয়ার্কসমূহের নেতৃত্ব, পরিচালনা ও প্রশাসন সম্পর্কিত একটি ক্ষেত্র  সেনা প্রশাসন, সশস্ত্র বাহিনী পরিচালনার সাথে জড়িত সামরিক পরিষেবাগুলি দ্বারা ব্যবহৃত কৌশল এবং ব্যবস্থাপনা  জনপ্রশাসন, জনকল্যাণমূলক সরকারী নীতি বাস্তবায়ন ও মানোন্নয়ন, বা জনকল্যাণমূলক সরকারি কার্যক্রম পরিচালনা  প্রশাসন (আইন)  অন্যান্য ব্যবহার  প্রশাসন (অসিয়ত আইন), মৃত্যুপরবর্তী সম্পত্তির প্রশাসন  ডাটাবেস এ্যাডমিনিস্ট্রেশন, ডিবিএমএস সফ্টওয়্যার পরিচালনা ও রক্ষণাবেক্ষণের কাজ  ঔষধ প্রশাসন, শরীরে উষধ সরবরাহকরণ  রুট অব এ্যাডমিনিস্ট্রেশন, কোন ড্রাগ, তরল, বিষ বা অন্যান্য পদার্থ যে পথে দেহে গ্রহণ করা হয়  ভূমি প্রশাসন, জমির মেয়াদের বিধি প্রয়োগ এবং কার্যকর করার পন্থা  নেটওয়ার্ক এ্যাডমিনিস্ট্রেশন, কোন কম্পিউটার নেটওয়ার্কের কনফিগারেশন  সিস্টেম এ্যাডমিনিস্ট্রেশন, কম্পিউটার সিস্টেমের রক্ষণাবেক্ষণ, কনফিগারেশন এবং নির্ভরযোগ্য অপারেশন  আরও দেখুন প্রশাসক (দ্ব্যর্থতা নিরসন) ব্যুরোক্রেসি
৪কে রেজুলিউশন বলতে আনুমানিক ৪,০০০ পিক্সেলের একটি অনুভূমিক ডিসপ্লে রেজুলিউশন বোঝায়।  ডিজিটাল টেলিভিশন এবং ডিজিটাল সিনেমাটোগ্রাফি সাধারণত বিভিন্ন ৪কে রেজুলিউশন ব্যবহার করে। টেলিভিশন এবং ভোক্তা মিডিয়াতে, ৩৮৪০ × ২১৬০ (৪কে ইউএইচডি) হল প্রভাবশালী ৪কে মান, যেখানে মুভি প্রজেকশন ইন্ডাস্ট্রি ৪০৯৬ × ২১৬০ (ডিসিআই ৪কে) ব্যবহার করে।  ২০১৪  এবং ২০১৫ এর মধ্যে দাম নাটকীয়ভাবে কমে যাওয়ায় ৪কে টেলিভিশনের বাজারের শেয়ার বেড়েছে। থাম্ব|সাধারণ সম্প্রচার রেজোলিউশনের তুলনা থাম্ব|360x360পিক্সেল| সাধারণ ডিসপ্লে রেজুলিউশনের তুলনা   ৪কে মান ও পরিভাষা  "৪কে" শব্দটি জেনেরিক এবং এটি প্রায় ৪,০০০ অনুভূমিক পিক্সেল গণনা সহ যেকোনো রেজুলিউশনকে বোঝায়।   বিভিন্ন সংস্থার দ্বারা বিভিন্ন ৪কে রেজুলিউশন প্রমিত করা হয়েছে।  "৪কে" এবং "আল্ট্রা এইচডি" শব্দগুলি "২১৬০পি" এর চেয়ে বিপণনে আরও ব্যাপকভাবে ব্যবহৃত হয়। সাধারণত মোশন পিকচারের কথা উল্লেখ করার সময়, কিছু ডিজিটাল ক্যামেরা বিক্রেতারা স্থির ফটোগ্রাফের জন্য "৪কে চিত্র" শব্দটি ব্যবহার করেছেন, এটিকে বিশেষভাবে উচ্চ রেজুলিউশনের মতো দেখায় যদিও ৩৮৪০×২১৬০ পিক্সেল প্রায় ৮.৩ মেগাপিক্সেলের সমান, যা বিশেষভাবে স্থির ছবির জন্য উচ্চ বলে মনে করা হয় না।    ডিসিআই ডিজিটাল সিনেমা সিস্টেম স্পেসিফিকেশন   তথ্যসূত্র   বহিঃসংযোগ   .  বিষয়শ্রেণী:চলচ্চিত্র ও ভিডিও প্রযুক্তি
ওদলাবাড়ি ভারতের পূর্বপ্রান্তে অবস্থিত পশ্চিমবঙ্গ রাজ্যের জলপাইগুড়ি জেলার একটি জনগণনা নগর৷   ভূগোল  ওদলাবাড়ি জনগণনা নগরটি জলপাইগুড়ি জেলার মাল ব্লকের অন্তর্ভুক্ত৷ এটি লিস ও চেল নদীর মধ্যবর্তী স্থানে অবস্থিত৷ শহরটি মাল থানার অন্তর্গত৷   জনতত্ত্ব  ২০১১ খ্রিষ্টাব্দের ভারতের জনগণনা অনুসারে ওদলাবাড়ি জনগণনা নগরের জনসংখ্যা ১৪১৯৪ জন, যার মধ্যে ৭১৮২ জন পুরুষ ও ৭০১২ জন নারী৷ প্রতি হাজার পুরুষে ৯৭৬ জন নারী৷ ৬ বছর অনুর্দ্ধ ১৬৯৬ জন শিশু, যা সমগ্র জনসংখ্যার ১১.৯৫ %৷ ৬ বছরোর্দ্ধ জনসংখ্যার ৭৬.৪৩% অর্থাৎ ৯৫৫২ জন সাক্ষর৷https://www.census2011.co.in/data/town/306988-odlabari-west-bengal.html পুরুষ সাক্ষরতার হার ৮১.৮৭ % এবং নারী সাক্ষরতার হার ৭০.৮৯ %৷   পরিবহন  শহরটি ১৭ নং জাতীয় সড়কের ওপর অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি, ধুপগুড়ি ও কিশানগঞ্জ শহর সড়কপথে যুক্ত৷ নিকটবর্তী রেলস্টেশনটি হলো ওদলাবাড়ী রেলওয়ে স্টেশন৷   তথ্যসূত্র    বহিঃসংযোগ   বিষয়শ্রেণী:জলপাইগুড়ি জেলার শহর ও নগর
সিকরস্কি সিএইচ-৫৩কে কিং স্ট্যালিয়ন একটি ভারী-লিফ্ট কার্গো হেলিকপ্টার, যা বর্তমানে মার্কিন যুক্তরাষ্ট্রের মেরিন কর্পস (ইউএসএমসি) এর জন্য সিকোরস্কি এয়ারক্রাফ্ট সংস্থাটি তৈরি করছে। নকশায় পূর্ববর্তী সিএইচ-৫৩ বৈকল্পের তুলনায় এই হেলিকপ্টারে তিনটি ৭,৫০০ এসপি (৫,৫৯০ কিলোওয়াট) ইঞ্জিন, নতুন সংমিশ্রিত রটার ব্লেড এবং একটি বিস্তৃত বিমানের কেবিন রয়েছে। এটি মার্কিন সেনাবাহিনীর বৃহত্তম এবং সবচেয়ে ভারী হেলিকপ্টার হবে। ইউএসএমসি পরিকল্পনা করেছে মোট ২২ বিলিয়ন ডলার ব্যয়ে ২০০ টি হেলিকপ্টার পাওয়ার। গ্রাউন্ড টেস্ট ভেহিকেল (জিটিভি) পরীক্ষা এপ্রিল ২০১৪ সালে শুরু হয়; ২০১৫ সালের ২৭ অক্টোবর প্রথম উড়ানের মাধ্যমে বিমানের পরীক্ষা শুরু হয়। ২০১৮ সালের মে মাসে প্রথম সিএইচ-৫৩কে হেলিকপ্টার মেরিন কর্পসকে সরবরাহ করা হয়।   পরিচালনার ইতিহাস    জার্মানি  ২০১৮ সালে ফেব্রুয়ারি মাসে সিকরস্কি জার্মান বিমানবাহিনীর সিএইচ-৫৩জি ভারী পণ্য উত্তোলনকারী হেলিকপ্টার প্রতিস্থাপন কর্মসূচির দল গঠনের জন্য রাইনমেটলের সাথে প্রায় ৪ বিলিয়ন ইউরোর একটি চুক্তি স্বাক্ষর করে, যেখানে বোয়িংয়ের দেওয়া সিএইচ-৪৭এফ চিনুকের বিপক্ষে সিএইচ-৫৩কে প্রতিযোগিতা করছে। জার্মান ফেডারেল প্রতিরক্ষা মন্ত্রক ২০২০ সালে চুক্তি করার জন্য একটি সময়রেখা এবং ২০২৩ সালে প্রায় ৪০ টি হেলিকপ্টারের সরবরাহ শুরু করার সময়সীমা সহ প্রত্যাশিত আবেদনের জন্য ২০১৮ সালের দ্বিতীয়ার্ধে তথ্যের জন্য একটি আনুষ্ঠানিক অনুরোধ প্রকাশ করবে বলে আশা করা হয়।  ২০২০ সালের২৯ সেপ্টেম্বর জার্মান প্রতিরক্ষা মন্ত্রক আশ্চর্যরূপে ব্যয়বহুল বিচারের পরে ৪৫ থেকে ৬০ টি হেলিকপ্টারhttps://www.defensenews.com/global/europe/2020/01/14/lockheed-boeing-enter-germanys-heavy-transport-helicopter-race/ ক্রয়ের ভার উত্তোলনকারী হেলিকপ্টার কর্মসূচী (এসটিএইচ) বাতিল করে দিয়ে বলে যে তার সিএইচ-৫৩ জি প্রতিস্থাপন করা হবে একটি সময়োচিত পদ্ধতিতে "প্রকল্পটি" পুনরায় পরীক্ষা "করার পরে।https://www.thedrive.com/the-war-zone/36802/germany-axes-plan-to-buy-either-sikorsky-ch-53k-or-boeing-ch-47-helicopters  তথ্যসূত্র  বহিঃসংযোগ  বিষয়শ্রেণী:মার্কিন যুক্তরাষ্ট্রের সামরিক হেলিকপ্টার
{{safesubst:db-deleted |namespace     =  |target        =  |nowelcome     =  |nothanks      = yes |header        =  |header-text   =  |willprovide   = no |wizard        = no |text          = অনুগ্ৰহ করে উইকিপিডিয়ায় ধ্বংসপ্রবণ পাতা তৈরি করবেন না, যেমনটা :-এ করেছেন। উইকিপিডিয়ায় এরুপ সম্পাদনা নিষিদ্ধ। অনুগ্রহপূর্বক সকল পরীক্ষামূলক সম্পাদনা খেলাঘরে করুন। দ্রুত অপসারণ নীতিমালার স৩ অনুসারে পাতাটি অপসারণ করা হয়েছে। ধারাবাহিকভাবে ধ্বংসাত্মক সম্পাদনা চালিয়ে গেলে আপনার সম্পাদনা করার অধিকার হরণ করা হতে পারে।}}